Sećanja na 11. septembar 2001
Ulažu se napori da se zabeleže sećanja ljudi na događaje 11. septembra 2001 i tokom decenije koja je usledila
Vatrogasni kamion čija 11-člana posada je poginula kraj Svetskog trgovinskog centra svečano je spušten u izložbeni prostor Nacionalnog muzeja i memorijalnog centra "11. septembar", koji se grade na Nultoj tački. Kamion je pripadao njujorškoj Vatrogasnoj četi broj tri. Vatrogasci u njemu dojurili su do kula trgovinskog centra da bi pomogli u spasavanju, ali su poginuli pri padu te građevine. Kabina kamiona, teška skoro tri tone, takođe je uništena. U međuvremenu, Legat Svetskog trgovinskog centra, koji prikuplja lična sećanja na taj dan, razdeljuje olovke i papir po gradu kako bi ljudi pisali ili crtali svoja sećanja na napade. Kustos centra, Meriam Lobel, kaže da mnogi Njujorčani oklevaju da podele sećanja sa drugima. ", kaže Meriam Lobel. Među njima su sećanja na najdraže, na izgubljene kolege ili na strance koji su pomagali preživelima. Neki pišu o tome kako su se grad i ljudi promenili tokom protekle decenije. Jedan čovek je zapisao da je iz svoje sobe mogao da vidi dve kule sve do četvrte godine gimnazije. A onda su, kaže on, nestale. Posetilac iz Pakistana izrazio je u ime svojih sunarodnika tugu zbog onoga što se dogodilo toga dana. Penzionisani stručnjak za kompjutersku bezbednost, Džejms O'Šej, napisao je dug esej o svom osećanju užasa dok je iz drugog oblakodera gledao dva aviona kako udaraju u kule. " kaže Džejms O'Šej. Sva sećanja biće ugrađena u jedno umetničko delo koje će biti izloženo u Bašti sećanja, nedaleko od Nulte tačke. Memotrijalni trg biće otvoren za javnost 12. septembra, a muzej se otvara sledeće godine.